बार्सिलोनालाई ला लिगा उपाधि
स्पेनिस ला लिग अन्तर्गत आइतबार बार्सिलोनाले डेपोर्टीभोलाई ४–२ ले पराजित गर्दै लिग उपाधि जितेको छ ।
बार्सिलोना — स्पेनिस ला लिग अन्तर्गत आइतबार बार्सिलोनाले डेपोर्टीभोलाई ४–२ ले पराजित गर्दै लिग उपाधि जितेको छ ।बार्सिलोनाको जितमा लिओनेल मेस्सीले ह्याट्रिक तथा फिलिप कोउटिन्होले १ गोल गरे । एक समय २–० को अग्रता लिएको बार्सिलोना दोस्रो हाफमा २–२ को स्थितिमा आइपुगेको थियो । मेस्सीले तीन मिनेटको अन्तरमा दुई गोल गर्दै ह्याट्रिक पुरा गरेपछि बार्सिलोनाको जित पक्का भएको थियो । बार्सिलोनाको यो २५ औं लिग उपाधि हो ।मेस्सीले ह्याट्रिकसँगै युरोपमा सर्वाधिक गोल गर्ने खेलाडीको सुचिमा पनि आफुलाई उभ्याए । लिगमा ३२ गोल गरेका मेस्सी लिभरपुलका मोहमद सलाहभन्दा एक गोल अगाडी छन् । 